open-index/open-wikipedia-markdown huggingface dataset:
The 1

"**The 1**" (מעוצב: "**the 1**"; בעברית: "**ה-1**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, *[[Folklore (אלבום של טיילור סוויפט)|Folklore]]*. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום כסינגל שיווקי רשמי מתוכו. השיר נכתב על ידי סוויפט ביחד עם ארון והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.

עם יציאתו, "The 1" זכה לביקורות חיוביות מטעם מבקרי המוזיקה, ששיבחו את הכתיבה שלו והשימוש בכלי הנגינה השונים בו בדומה ל-"Cardigan", "Exile" ו-"Betty". כמו כן, מבקרי המוזיקה טענו שהשיר "מהווה כפתיחה מעולה לאלבום ומעניק לו גוון ייחודי". השיר הופיע במקום השני במצעד שירי הספוטיפיי העולמי וצבר למעלה מ-7.420 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. "The 1" הוא שיר רגוע בדומה לשאר שירי האלבום, שמכיל סגנונות שונים.

לבסוף, ב-9 באוקטובר 2020, יצא השיר כסינגל שיווקי רשמי מתוך האלבום, תוך שנשלח לרדיו להיטים עכשוויים בגרמניה.

## הרכב ומילים
"The 1" הוא שיר אופטימי העוסק באישה אשר חיה את חייה החדשים לאחר פרידה, תוך הסתכלות על מערכת היחסים הישנה באופן חיובי ובוגר.

השיר תואר כשיר "ריקודים" שמדבר על יום אפור כלשהו בחייה של סוויפט. השימוש בפסנתר בו, הושווה לשימוש בפסנתר שנעשה באלבום *I Am Easy to Find* של דה נשיונל.

את השיר הקליטה סוויפט במהלך שנת 2020, בדומה לשאר שירי האלבום ''Folklore''.

## ביקורת
השיר זכה לביקורות חיוביות מטעם מבקרי המוזיקה. השיר נפתח עם השורה "אני עושה טוב; אני על איזה שיט חדש". קייטי מולטון מ-*[[Consequence]]* טענה כי השורה הזו עוברת על חוקי הרדיו ופוגעת באפשרות לשדר אותו שם. לורה סנאפס מהגרדיאן תיארה את השיר כ"שיר שמזכיר את מאהב העבר של סוויפט". ב-*[[The Line of Best Fit]]* נכתב כי מדובר בשיר "שנון, בו יש עיסוק במאהבים שונים שהיו בחייה של סוויפט".

### רשימות כל הזמנים וסוף שנה

## הצלחה מסחרית
עם שחרורו של *Folklore*, השיר נחת במקום הראשון במצעד הספוטיפיי האמריקאי, עם 4.175 מיליון השמעות והפך לשיר עם הבכורה הגדולה ביותר של אמנית בארצות הברית בתולדות הפלטפורמה. בהמשך, התברג במקום השביעי במצעד הסינגלים הבריטי, והיה לשירה ה-16 שנכנס לעשירייה הפותחת במצעד.

במצעד הבילבורד הוט 100 הגיע למקום הרביעי והיה לאחד מהשירים היחידים בהיסטוריה שעשו זאת מבלי שיצאו כסינגל.

באוקטובר 2022, השיר עבר את רף 300 מיליון האזנות ברשת הזרמת המדיה ספוטיפיי, ונהפך לשירה ה-28 של סוויפט אשר עושה זאת.

## קרדיטים וצוות
הקרדיטים לקוחים מהאתר טיידל.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על פרידה
גלגו ננסי מזרחי

**גלגו ננסי מזרחי** (שם מדעי: *Paragalago*) הוא סוג של פרימטים ממשפחת הגלגויים, אשר חיים ביערות אפריקה. במקור מינים אלה השתייכו לסוג גלגו ננסי מערבי (*Galagoides*). בני סוג זה בעלי גוף קטן, אך מעט גדול יותר מהגלגויים המערביים, אך שני הסוגים אינם קרובים טקסונומית. הם כנראה התפתחו לכיוונים שונים עם פיצול שנגרם בידי הבקע המזרח-אפריקני.

עד 2017 הם אוחדו עם הגלגויים המערביים באותו סוג. אך מחקר חדש מצא הבדלים במורפולוגיה ובצורת הקול שמשמיעים חלק מהמינים והם הופרדו בשנת 2017 לסוג אחר.

בני הסוג הם קטנים, במשקל של 60 עד 120 גרם בממוצע והם בעלי שרירי רגליים ארוכים העוזרים להם לקפץ למרחקים ארוכים בהרבה מאורך גופם. הם פעילי לילה היוצאים מחללי עצים לחפש חרקים וטרף דומה.
בני הסוג נפוצים בעיקר במזרח אפריקה.
## מינים
* *Paragalago cocos*
* *Paragalago granti*
* *Paragalago nyasae*
* *Paragalago orinus*
* *Paragalago rondoensis*
* *Paragalago zanzibaricus*

## קישורים חיצוניים

## הערות שוליים

קטגוריה:גלגויים
קטגוריה:בעלי חיים שתוארו ב-2017
יחסי הונגריה–סין

ממוזער|שגרירות סין בבודפשט
**יחסי הונגריה–סין** הם היחסים הדיפלומטיים בין הונגריה לבין הרפובליקה העממית של סין.

## היסטוריה
### האימפריה האוסטרו-הונגרית
הונגריה הייתה במקור חלק מהאימפריה האוסטרו-הונגרית. בשנת 1869, האימפריה האוסטרו-הונגרית שושלת צ'ינג חתמו על הסכם לכינון יחסים דיפלומטיים, אשר יושם באופן רשמי בשנת 1871. בשנת 1881 שושלת צ'ינג החלה לשלוח שגרירים קיסריים לאימפריה האוסטרו-הונגרית, ואילו האימפריה האוסטרו-הונגרית הקימה שגרירות בבייג'ינג בשנת 1896. האתר המקורי של השגרירות הוא כיום מושבו של המכון הסיני ללימודים בינלאומיים. במהלך מרד הבוקסרים בשנת 1900, האימפריה האוסטרו-הונגרית הייתה אחת המדינות המשתתפות.

האימפריה האוסטרו-הונגרית הכירה ברפובליקה של סין ב-6 באוקטובר 1913. בשנת 1917, מכיוון שרפובליקת סין הצטרפה למדינות ההסכמה במלחמת העולם הראשונה והכריזה מלחמה על האימפריה האוסטרו-הונגרית, ניתקה סין את היחסים הדיפלומטיים עם האימפריה האוסטרו-הונגרית.

### מלחמת העולם השנייה
בשנת 1941 הצטרפה הונגריה למדינות הציר, ובכלל זה האימפריה היפנית, ולאחר שהכריזה סין מלחמה על גרמניה, איטליה ויפן ב-11 בדצמבר, הונגריה גם הפכה בעקיפין למדינת אויב של הממשלה הלאומית. ב-13 בפברואר 1945 נכנעה הונגריה וברית המועצות כבשה את הונגריה. ב-1 בפברואר 1946 בוטלה המלוכה והוקמה הרפובליקה של הונגריה. בשנת 1949 התקבלה החוקה ושמה שונה ל. ב-20 באוגוסט 1949 הוכרז על הקמת הרפובליקה העממית ההונגרית, וכעבור חודש וחצי הוקמה הרפובליקה העממית של סין.

### הרפובליקה העממית של סין והונגריה
הרפובליקה העממית של סין והרפובליקה העממית של הונגריה כוננו יחסים דיפלומטיים ב-6 באוקטובר 1949. הם היו בין המדינות הראשונות שקיימו יחסים דיפלומטיים עם הרפובליקה העממית של סין. בשנת 1994, נשיא הונגריה, ארפאד גנץ, ביקר בסין. בשנת 1995, ג'יאנג דזה-מין, מזכ"ל הוועד המרכזי של המפלגה הקומוניסטית של סין ונשיא הרפובליקה העממית של סין ביקר בהונגריה.

## נציגויות דיפלומטיות
* הונגריה מחזיקה בסין שגרירות בבייג'ינג ו-2 קונסוליות בצ'ונגצ'ינג ושאנגחאי.
* סין מחזיקה בהונגריה שגרירות בבודפשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ההמנון הקיסרי האוסטרי

"**אלוהים נצור את הקיסר פרנץ**" (בגרמנית: **Gott erhalte Franz den Kaiser**) הקרוי גם **המנון הקיסר** או **ההמנון העממי** (בגרמנית: **Kaiserhymne** או **Volkshymne**) היה ההמנון של בית הבסבורג מ-1797 ועד נפילתו ב-1918.  

## היסטוריה
מ-1826 הוא שימש כהמנון הרשמי של קיסרות אוסטריה, ולאחר הפשרה עם הונגריה ב-1867, נעשה להמנון של המחצית ה"אוסטרית" באימפריה המשולבת. המנגינה של השיר הייתה קבועה, והולחנה על ידי יוזף היידן ב-1796 ו-1797, בשירות הקיסר פרנץ השני. המילים השתנו מספר פעמים, משום הצורך להקדיש את השיר לקיסר המכהן. הנוסח המקורי שימש עד מות פרנץ ב-1835, ואז נכתבו מספר גרסאות, שאחת מהן נבחרה לבסוף לשמש בתקופת מלכותו של פרדיננד הראשון. עם עלייתו לכס של פרנץ יוזף, שרר שוב בלבול לגבי הנוסח הרצוי, עד שנקבעה גרסה אחידה וסופית ב-1854. המילים המקוריות והמושרות ביותר הן בגרמנית, אך ההמנון תורגם לרוב שפות האימפריה מרובת-העממים.

## מילות ההמנון
מילות הגרסה הסופית מ-1854.

## גרסאות נוספות של ההמנון והנעימה
הלחן שימש גם את ההמנון של הרפובליקה האוסטרית הראשונה, וכן גם את המנון גרמניה.

כמו כן, לאחר הדחת בית הבסבורג והקמת הרפובליקה הגרמנית האוסטרית, נכתב שיר, **בגלות, רחוק מהארץ** (בגרמנית: **In Verbannung, fern den Landen**) המייחל להחזרת המונרכיה והכתרת אוטו פון הבסבורג שהיה בגלות באותם בימים: 

ממוזער|אוטו, נסיך הכתר של אוסטריה בשנות העשרים

## קישורים חיצוניים

## ראו גם

* המנון גרמניה
* המנון אוסטריה (1929–1938)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המנוני גרמניה
קטגוריה:המנונים לאומיים היסטוריים
קטגוריה:בית הבסבורג
יחסי מקסיקו–סרביה

**יחסי מקסיקו–סרביה** הם היחסים הדיפלומטיים בין מקסיקו לסרביה. שתי המדינות היו חברות מייסדות של G77 והאו"ם.

## היסטוריה
שמאל|ממוזער| הנשיא סרגיי קראיגר השתתף בפסגת צפון-דרום בקנקון; 1981
מקסיקו ויוגוסלביה כוננו יחסים דיפלומטיים ב-24 במאי 1946. בשנת 1951 פתחה מקסיקו שגרירות בבלגרד. במרץ 1963 ערך נשיא מקסיקו אדולפו לופס מטאוס ביקור רשמי בסרביה. במהלך ביקורו של הנשיא לופס מטאוס, מקסיקו העניקה את עיטורה הגבוה ביותר, מסדר העיט האצטקי, לנשיא יוסיפ ברוז טיטו. באוקטובר 1963, נשיא יוגוסלביה טיטו ערך ביקור רשמי במקסיקו. מאז הביקורים הראשוניים נערכו כמה ביקורים רמי דרג בין מנהיגי שתי המדינות.

בשנת 1991 נכנסה יוגוסלביה לסדרה של סכסוכים אתניים המכונים מלחמות יוגוסלביה. במהלך המלחמה, מועצת הביטחון של האומות המאוחדות קיבלה את החלטה 757 שקראה לכל המדינות להוציא את הצוות הדיפלומטי שלהם מבלגרד. כתוצאה מכך, מקסיקו שינתה את שנמכה את מעמד שגרירותה ל"ממונה על היחסים" וסירבה לכניסתם של כל פקיד יוגוסלבי שרצה לבקר במקסיקו. יתר על כן, פקידי ממשל מקסיקניים לא הורשו לנסוע ליוגוסלביה. עם זאת, מקסיקו נותרה אחת המדינות הבודדות שהעדיפו שלא לסגור את שגרירותה בבלגרד. בשנת 1995 העלתה מקסיקו את משלחתה הדיפלומטית בבלגרד בחזרה לרמת שגרירות וכוננה יחסים דיפלומטיים עם הרפובליקה הפדרלית של יוגוסלביה (לימים נודעה כסרביה ומונטנגרו) כיורשת של יוגוסלביה, ועם המדינות העצמאיות הטריות של בוסניה והרצגובינה, קרואטיה, סלובניה ורפובליקת מקדוניה.

בשנת 2006, האיחוד בין סרביה למונטנגרו התפרק ויצר שתי מדינות נפרדות: הרפובליקה של סרביה ומונטנגרו. באותה שנה הכירה מקסיקו בעצמאות מונטנגרו והמשיכה לקיים יחסים דיפלומטיים עם הרפובליקה של סרביה. מקסיקו לא הכירה בקוסובו מאז הכריזה על עצמאותה מסרביה בשנת 2008. בשנת 2016 חגגו מקסיקו וסרביה 70 שנה של יחסים דיפלומטיים.

## ביקורים רמי דרג
שמאל|ממוזער|296x296 פיקסלים|פסל לזכרו של יוסיפ ברוז טיטו במקסיקו סיטי
**ביקורים רמי דרג ממקסיקו ברפובליקת יוגוסלביה / סרביה**
* נשיא מקסיקו אדולפו לופס מטאוס (1963)
* נשיא מקסיקו לואיס אצ'ווריה אלברס (1974)
* נשיא מקסיקו מיגל דה לה מדריד (1985)
* שרת החוץ פטריסיה אספינוסה קנטיאנו (2011)

**ביקורים רמי דרג מרפובליקה של יוגוסלביה / סרביה במקסיקו**
* נשיא יוגוסלביה יוסיפ ברוז טיטו (1963 ו-1976)
* נשיא יוגוסלביה סרגיי קראיגר (1981)
* נשיא יוגוסלביה לזר מויסוב (1987)
* שר החוץ ווק ירמיץ' (2008 ו-2011)
* סגן ראש הממשלה הראשון איוויצה דאצ'יץ' (2012 ו-2015)

## הסכמים דו צדדיים
הסכמים בין מקסיקו לבין יוגוסלביה הועברו להסכמים בין מקסיקו לסרביה. במרץ 1950 חתמו שתי המדינות על הסכם לכינון יחסי סחר. במרץ 1960 נחתם הסכם חילופי תרבות ונחתם ביולי 1963 הסכם סחר נוסף לפרוטוקול. בנוסף, נחתם הסכם שיתוף פעולה מדעי וטכני בין שתי המדינות בפברואר 1974. ביולי 2010 נחתם הסכם חקלאי בין שתי המדינות.

## יחסי סחר
בשנת 2018 הסתכם הסחר הדו כיווני בין מקסיקו לסרביה ב-45 מיליון דולר. הייצוא העיקרי של מקסיקו לסרביה כולל: זיכרונות מחשב ולוחות אם, טבק ומינרלים; בעוד שהייצוא העיקרי של סרביה למקסיקו כולל: צמיגי רכב ובגדים. חברת רב-לאומית מקסיקנית אמריקה מוביל פועלת בסרביה.

## סרבים מפורסמים במקסיקו
כמנהל, בורה מילוטינוביץ' הוביל את נבחרת מקסיקו בכדורגל במונדיאל 1986.

## נציגויות דיפלומטיות
* מקסיקו מחזיקה בסרביה שגרירות בבלגרד.
* סרביה מחזיקה במקסיקו שגרירות במקסיקו סיטי.

## הערות שוליים

קטגוריה:ערכים ללא קטגוריות פיזיות - יחסי חוץ
אוניברסיטת קולג' דבלין

**אוניברסיטת קולג' דבלין** (באירית: **Coláiste na hOllscoile, Baile Átha Cliath**) היא אוניברסיטה ציבורית הממוקמת בדבלין, אירלנד אשר הוקמה בשנת 1854 ומהווה חלק מן האוניברסיטה הלאומית של אירלנד. נכון ל-2020, עובדים בה כ-1,500 אנשי סגל ולומדים כ-33,000 סטודנטים ובכך היא מהווה האוניברסיטה הגדולה ביותר באירלנד. אוניברסיטת קולג' דבלין נחשבת לפי דירוגים רבים כאחת האוניברסיטאות הטובות ביותר במדינה ואף באירופה. מבין בוגרי האוניברסיטה וחברי הסגל בה ישנם כחמישה זוכי פרס נובל, וכן חלק משמעותי מראשי ממשלת אירלנד ונשיאי אירלנד.
## מאפיינים
אוניברסיטת קולג' דבלין חברה במספר ארגונים אקדמיים שונים, ובהם אוניברסיטאס 21 (U21) וועידת בתי הספר האירופיים לחינוך ומחקר הנדסי מתקדם (CESAER). באוניברסיטה פועלים גם כ-60 אגודות סטודנטים העוסקות בתחומים רבים - דת, פעילות קהילתית ותקשורת. שתי המפלגות הדומיננטיות בקרב הסטודנטים הן פינה גייל ופיאנה פול.

אוניברסיטת קולג' דבלין הוקמה כמוסד אקדמי קתולי בשנת 1854 אך הוסמכה בתור אוניברסיטה עצמאית רק בשנת 1907. המוסד הקתולי נוסד על מנת להשביח את החינוך הקתולי באירלנד כאנטי-תזה לטריניטי קולג' הפרוטסטנטי. בשנת 1855 החלו לימודי רפואה במקום. בשנות ה-80 וה-90 של המאה ה-19 בוצעו רפורמות רבות בניהול האוניברסיטה והיא נהפכה לאטרקטיבית הרבה יותר. מבין בוגרי ועובדי האוניברסיטה הידועים בתקופה זו ניתן למנות את ג'יימס ג'ויס, פטריק פירס, דאגלס הייד וג'ון קוסטלו.

אמנם בתחילת המאה ה-20 התחזקו מגמות לאומיות איריות באוניברסיטה, רבים התגייסו לצבא הבריטי עם פרוץ מלחמת העולם הראשונה בשנת 1914. לאחר סיום מלחמה זו, פרצה מלחמת העצמאות האירית וגם בה השתתפו רבים מאנשי הצוות והסטודנטים באוניברסיטה.

בשנות ה-40 האוניברסיטה הועברה לאזור הפרברי של דבלין על מנת להתרחב יותר.

ספרו של ג'יימס ג'ויס, דיוקן האמן כאיש צעיר מתקיים בחלקו בסביבת האוניברסיטה.

## קולג'ים
* הקולג' לאמנויות ומדעי הרוח
* הקולג' למנהל עסקים
* הקולג' להנדסה ואדריכלות
* הקולג' למדעי הבריאות והחקלאות
* הקולג' למדעי החברה ומשפטים
* הקולג' למדעים

## דירוגים בין-לאומיים
* דירוג שאנגחאי - מקום 301–400 (2023)
* דירוג Times Higher Education - מקום 201–250 (2024)
* דירוג QS לאוניברסיטאות - מקום 171= (2024)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:דבלין: מבנים
קולג' דבלין
קולג' דבלין
קולג' דבלין
יחסי הונגריה – קוריאה הצפונית

**יחסי הונגריה–קוריאה הצפונית** הם יחסי החוץ בין הונגריה לרפובליקה העממית הדמוקרטית של קוריאה (DPRK), המכונה בדרך כלל קוריאה הצפונית. היחסים בין המדינות התקיימו מאז מלחמת קוריאה, אולם עם זאת התפתחו לסכסוכים.

## היסטוריה
הרפובליקה ההונגרית השנייה הכירה ברפובליקה העממית הדמוקרטית של קוריאה ב-11 בנובמבר 1948 כישות הריבונית החוקית היחידה של קוריאה כולה.

לאחר מלחמת קוריאה, שלחה קוריאה הצפונית מספר וטרנים להונגריה כחילופי סטודנטים. כאשר החלה המרד ההונגרי ב-1956, הצטרפו בערך 200 מתלמידים אלו; ניסיון המלחמה שלהם התגלה כמסייע לתלמידים ההונגרים, שרבים מהם לא היו בעלי הכשרה צבאית ולא הצליחו להפעיל את הנשק והציוד שתפסו. בעקבות המהפכה, הכוחות הסובייטים והמשטרה ההונגרית אספו את הסטודנטים הצפון קוריאנים – שהובחנו בקלות מהמקומיים על ידי הופעתם – וגירשו אותם בחזרה לקוריאה הצפונית, כאשר כמה מהם נמלטו לאוסטריה.

בשנת 1988, אחיו של קים ג'ונג-איל, קים פיונג-איל, נשלח להונגריה כשגריר קוריאה הצפונית. עם זאת, מעט יותר משנה לאחר מכן, הונגריה הייתה לראשונה מהגוש המזרחי שכוננה יחסים עם קוריאה הדרומית; בתגובה, משכה קוריאה הצפונית את קים מהונגריה ושלחה אותו לבולגריה. הם התייחסו בכעס להחלטה ההונגרית כ"בגידה", ואז גירשו את השגריר ההונגרי לפיונגיאנג, מיקלו לנגיאל. זה הוביל לירידה בקשרים הדו-צדדיים שנמשכה למעלה מעשור וחצי; בריאיון ל"קורד הראלד" ב-2004, סגן שר החוץ, גאבור סנטיוואני, הצביע על כך שממשלתו מעוניינת לשפר את קשריהם עם הצפון. עם זאת, נכון לשנת 2009, בניין השגרירות ההונגרית לשעבר בפיונגיאנג נותר ריק; היחסים של בודפשט עם פיונגיאנג מנוהלים באמצעות שגרירותם בבייג'ינג, אם כי לדברי לינגל, שהפך מאז לשגריר הונגריה בקוריאה הדרומית, היו תוכניות להעביר אליו את האחריות לקשר ההוא.

בשנת 2002 התברר כי דיפלומט צפון קוריאני לשעבר בבודפשט היה מעורב בסחר בינלאומי בנשק בעת שהותו בהונגריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גלגו הסנאי

**גלגו הסנאי** (שם מדעי: *Sciurocheirus*) הוא סוג של פרימטים ממשפחת הגלגויים, החיים רק במערב אפריקה מקמרון, ניז'ר וניגריה עד לנהר הקונגו. סוג זה כולל 4 מינים, חלקם נדירים מאוד. במקור שויכו לסוג גלגו עד 1872.

מינים אלה הם בינוניים ביחס למשפחתם, באורך 16 עד 23 סנטימטרים, בעלי זנב ארוך כמו של סנאי (ומכאן שמם) באורך 20 עד 30 סנטימטרים ומשקלם 190 עד 430 גרם בממוצע. הם בעלי חוטם דק מוארך ועיניים גדולות מותאמות לראיית לילה שצבעם חום-אדמדם.

מינים אלו שוכני ביערות ואזורים סבוכים והם פעילי לילה היוצאים מחללי עצים לחפש חרקים ופירות על העצים והענפים סביבם והם יכולים לטפס על משטחים כמעט אנכיים, תוך שימוש בכפות הרגליים הגדולות והרגישות שלהם.

## מינים
* *Sciurocheirus alleni*
* *Sciurocheirus cameronensis*
* *Sciurocheirus gabonensis*
* *Sciurocheirus makandensis*

## קישורים חיצוניים

קטגוריה:בעלי חיים שתוארו ב-1873
קטגוריה:טקסונים שתוארו בידי ג'ון אדוארד גריי
קטגוריה:גלגויים
יחסי אוקראינה–מקסיקו

**יחסי אוקראינה–מקסיקו** הם היחסים הדיפלומטיים בין המדינות המקסיקניות המאוחדות לאוקראינה. שתי המדינות חברות באו"ם.

## היסטוריה
האוקראינים הראשונים שהגיעו למקסיקו הגיעו מהאימפריה האוסטרו-הונגרית והתיישבו במדינת קמפצ'ה המקסיקנית. ב-25 בדצמבר 1991, מקסיקו הכירה באוקראינה כמדינה עצמאית לאחר התפרקות ברית המועצות. ב-12 בינואר 1992, מקסיקו כוננה רשמית יחסים דיפלומטיים עם אוקראינה.

בשנת 1997 ערך נשיא אוקראינה, ליאוניד קוצ'מה, ביקור רשמי במקסיקו, מה שסייע בהגברת היחסים הדו-צדדיים בין שתי המדינות. בינואר 1999 פתחה אוקראינה את שגרירותה במקסיקו סיטי ואילו מקסיקו פתחה קונסוליית כבוד בקייב בשנת 2000 תוך שמירה על יחסים רשמיים עם אוקראינה משגרירותה הוורשה, פולין. ביוני 2005, נשיא מקסיקו ויסנטה פוקס ערך ביקור ממלכתי באוקראינה והשתתף בפתיחת השגרירות המקסיקנית בקייב יחד עם נשיא אוקראינה ויקטור יושצ'נקו. בפברואר 2008 הכיר קונגרס מקסיקו כי הולודומור היה מעשה רצח עם ומעשה פלילי שבוצע נגד העם האוקראיני על ידי ברית המועצות.

בשנת 2014 במהלך משבר קרים בין אוקראינה לרוסיה; מקסיקו קראה לשני הצדדים לבקש דיאלוג ופתרון שלום ליישוב הסכסוך. ממשלת מקסיקו גם תמכה בבקשת האו"ם לקהילה הבינלאומית "לכבד את אחדותה ואת שלמותה הטריטוריאלית של אוקראינה."

בינואר 2017 חגגו שתי המדינות 25 שנות יחסים דיפלומטיות.

## ביקורים רמי דרג
**ביקורים רמי דרג ממקסיקו באוקראינה**
* נשיא מקסיקו ויסנטה פוקס (2005)

**ביקורים רמי דרג מאוקראינה במקסיקו**
* נשיא אוקראינה ליאוניד קוצ'מה (1997)

## היחסים בין שתי המדינות
שתי המדינות חתמו על מספר הסכמים דו צדדיים, כמו הסכם אינטרסים הדדיים (1997); הסכם לביטול דרישות הוויזה לבעלי דרכון דיפלומטי (1997); הסכם לשיתוף פעולה מדעי וטכנולוגי (1997); הסכם על שיתוף פעולה חינוכי ותרבותי (1997); הסכם בנושא סחר ושיתוף פעולה כלכלי (2003); הסכם שיתוף פעולה בין האוניברסיטה הלאומית לחלל והחלל - מכון תעופה חרקוב באוקראינה והמכון Instituto Politécnico Nacional ממקסיקו (2005); הסכם בנושא הימנעות ממיסוי כפול והעלמת מיסים (2011) והסכם שיתוף פעולה בין סוכנות החלל המקסיקנית וסוכנות החלל הממלכתית באוקראינה (2017).

## יחסי סחר
בשנת 2018 הסתכם הסחר הדו-כיווני בין שתי המדינות בכ-253 מיליון דולר. הייצוא העיקרי של מקסיקו לאוקראינה כולל: מכוניות, סירות מנוע, אופנועים תלת-גלגליים, מעגלים חשמליים ומכונות, כורים גרעיניים, קפה נמס, טקילה ובירה. הייצוא העיקרי של אוקראינה למקסיקו כולל: מכונות פלדה, חלקי רכב, חיטה וקמח. חברות רב-לאומיות מקסיקניות גרומה וגרופו בימבו פועלות באוקראינה.

## נציגויות דיפלומטיות
* מקסיקו מחזיקה באוקראינה שגרירות בקייב.
* אוקראינה מחזיקה במקסיקו שגרירות במקסיקו סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גלגו מחטני

**גלגו מחטני** (שם מדעי: *Euoticus*) הוא סוג של טרום-קופים ממשפחת הגלגויים, הכולל רק 2 מינים החיים ביערות הטרופיים של מרכז ומערב אפריקה.

מינים אלה בינוניים בגודלם, בעלי אורך ממוצע של 18 סנטימטרים, והם בעלי רגליים וטפרים גדולים וחדים העוזרים להם לאחוז בענפים ובחפצים בחוזקה. צבע הפרווה אפור-אדמדם עם חלקים בהירים יותר סביב הבטן והחזה. העיניים גדולות ומותאמות לראייה לילית והחוטם כהה ומוארך.

מינים אלה יחידאים או חיים בקבוצות קטנות והם ניזונים בלילות מחרקים וגם משרף עצים. כמו שאר הגלגויים הם מסוגלים לקפץ למרחק רחוק יחסית לגודלם, מה שעוזר להימלט מטורפים.

## מינים
* גלגו מחטני דרומי (*Euoticus elegantulus*) - מצוי ביערות קמרון, גינאה המשוונית, הרפובליקה המרכז-אפריקאית, הרפובליקה של קונגו והרפובליקה הדמוקרטית של קונגו.
* גלגו מחטני צפוני (*Euoticus pallidus*) - מצוי לאורך יערות החופים של ניגריה, קמרון והאי ביוקו שבגינאה המשוונית.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1863
קטגוריה:טקסונים שתוארו בידי ג'ון אדוארד גריי
קטגוריה:גלגויים
Milli

**Milli** הוא סינגל שהוקלט על ידי הצמד המוזיקלי הישראלי סטטיק ובן-אל תבורי, בשיתוף הראפר האמריקאי פליפ דינרו. השיר יצא לאור ב-31 ביולי 2020, כסינגל שלא מתוך אלבום, על ידי חברת התקליטים סבן מיוזיק גרופ.

## רקע וכתיבה
השיר נכתב על ידי סטטיק, פליפ דינרו, ג'ורדי וטן טאונס, והופק על ידי ג'ורדי וטן טאונס, בדומה לשירם הקודם של סטטיק ותבורי באנגלית, "". השיר הוא שיר טראפ, המשלב בתוכו גם אלמנטים של מוזיקת פופ ומוזיקה מזרחית, בדומה לשירים אחרים של הצמד.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של סטטיק ותבורי ב-31 ביולי 2020, בסמוך לצאת הסינגל עצמו. הקליפ, בדומה לקליפים הקודמים של הצמד, בוים על ידי רומן בוצ'אצקי. הקליפ כולל מספר קטעים מהווידאו קליפ הנלווה לשירם של הצמד, "אמאלה". קטעו של דינרו הושלם תוך שצולם בניו יורק בנפרד. במקור, סטטיק ותבורי היו אמורים לצלם את הקליפ יחד עם דינרו בארצות הברית, אך עקב מגפת הקורונה, צילומי הקליפ בוטלו. נכון לספטמבר 2025 לשיר יש למעלה מ-5.6 מיליון צפיות ביוטיוב.

## ביקורת
דודי פטימר ממעריב ביקר באופן שלילי את סגנונו של השיר והתפתחותם המוזיקלית של סטטיק ותבורי בשיר: "האמת שדי התאכזבתי מהשיר – אחרי היציאה הגרועה של הצמד עם נסרין קדרי ל"חביב אלבי", הם ממשיכים להישמע נוסחתיים ונטולי עניין בשיר החדש שבנוי בצורה שבלונית שאינה מתקדמת לשום מקום, בטח שלא בפזמון. אז קצת סלסולים והיפ הופ זה לא משהו שחדש עבור הצמד ובייחוד עבור המאזינים שלהם. [...] נראה שלאחרונה הם קצת "איבדו" את זה ונפלו לתוך המקום הנוח והבטוח שאולי לאוזן הישראלית יכול להישמע סביר (לא מעבר), אך לאוזן בינלאומית הם נשמעים (לפחות בשיר זה) כעוד WANNABE'S שמנסים להצליח בגדול וכולי באמת ובכנות תקווה שיצליחו, אך מוזיקלית קשה לי לראות את זה קורה".

## מיקומי שיא

## היסטוריית יציאות לאור

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי סטטיק ובן-אל תבורי
קטגוריה:שירים באנגלית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירי מוזיקת טראפ
דודי רומנו

**דוד (דודי) רומנו** (נולד ב-21 במאי 1979) הוא שופט כדורסל עבר ישראלי, אשר שפט במשחקי ליגת העל בכדורסל, משחקי פיב"א השונים, ובמשחקי היורוליג. כיום מורה בקריית חינוך גינסבורג ביבנה.

## ביוגרפיה
רומנו נולד וגדל בשכונת קריית שלום בתל אביב ובילדותו שיחק כדורסל בקבוצת הפועל קריית שלום. בגיל 15 החל לשפוט כדורסל לאחר שעבר קורס שופטי כדורסל במכון וינגייט. החל לשפוט בליגת העל החל משנת 2005, לאורך השנים שפט בעשרות משחקי ליגה וגביע. בין הבולטים שביניהם:
* ב-2007 היה בצוות השיפוט במהלך המשחק הידוע כמשחק החזיז במלחה.
* ב-2013 גמר ליגת העל בין מכבי חיפה למכבי תל אביב
* ב-2014 גמר הגביע בין הפועל אילת למכבי תל אביב
* ב-2015 גמר ליגת העל בין הפועל אילת להפועל ירושלים
* ב-2017 גמר הגביע בין הפועל ירושלים למכבי תל אביב
* ב-2018 גמר ליגת העל בין הפועל חולון למכבי תל אביב
* ב-2020 גמר הגביע בין הפועל ירושלים להפועל נהריה
במקביל לקריירת השיפוט בישראל החל רומנו לשפוט מחוץ לישראל. באפריל 2007 שפט באולם של פו אורטז את משחק גמר אליפות העולם לבתי הספר ISF בין נבחרת צרפתית לנבחרת יוונית. בהמשך שפט במשחקי נבחרות באליפויות אירופה לקדטיות, נערות ובוגרות, אליפות אירופה לנוער, עתודה (כולל זו שנערכה בישראל ב-2019) ואליפות העולם לנערות ואליפות העולם לנבחרות עד גיל 19 גברים. ב-2010 החל לשפוט בליגה הבלקנית. בשנת 2011 קיבל את התג הבינלאומי של פיב"א, בשנת 2013 החל לשפוט ביורוקאפ ובשנת 2014 החל לשפוט במשחקי היורוליג.
במאי 2015 שפט את גמר הפיינל פור יורוליג לנוער במדריד, בין ריאל מדריד לכוכב האדום בלגראד.
במקביל לקריית השיפוט לרומנו יש תואר ראשון במנהל עסקים ותואר נוסף בחינוך והוראה ממכללת גבעת ושינגטון. בין השנים 2009–2012 שימש כמנכ"ל של איגוד טניס השולחן. במהלך השנים שימש כמדריך לשופטים צעירים באיגוד השופטים. בשנת 2018 הודיע על פרישה משיפוט ביורוליג לטובת עבודה במערכת החינוך ועיסוק בעשייה חינוכית. בתחילה לימד ושימש כמחנך בתיכון באר טוביה והחל משנת 2020 עבר לחנך וללמד בתיכון גינסבורג ביבנה. בנוסף מעביר רומנו הרצאות בנושא חוקת הכדורסל, הגינות, ערכים בספורט ואלימות בספורט, למחלקות נוער, ובתי ספר.

רומנו פרש משיפוט בסוף עונת 2022/2023.

## קישורים חיצוניים

* רישום משחקים של השופט, באתר BGBASKET
## הערות שוליים

קטגוריה:שופטי כדורסל ישראלים
קטגוריה:בוגרי מכללת גבעת ושינגטון
קטגוריה:ישראלים שנולדו ב-1979
יחסי יפן–נמיביה

[ממוזער|260px|נשיא נמיביה, [היפיקפוניה פוהאמבה בפגישה עם ראש ממשלת יפן, יאסואו פוקודה]]
**יחסי יפן–נמיביה** הם היחסים הדיפלומטיים הרשמיים שבין **[[יפן]]** לבין **[[נמיביה|רפובליקת נמיביה]]**.

## היסטוריה
יפן ונמיביה כוננו יחסים דיפלומטיים רשמיים ב-21 במרץ 1990, יום הכרתה של יפן בעצמאותה של נמיביה. באותה השנה, כחלק מטקס הכתרתו של אקיהיטו לקיסר יפן, נמיביה שלחה את שר החוץ הנמיבי, ת'יאו בן גורירב ובת זוגו, להשתתף בטקס שנערך בארמון הקיסרי של טוקיו.

ב-25 באוגוסט 2017, ממשלת יפן הקפיאה את נכסיה של שתי חברות נמיביות על כך שסחרו עם קוריאה הצפונית.

## ביקורים רמי דרג
### מנמיביה ליפן
* ת'יאו בן גורירוב, שר החוץ הנימיבי ובת זוגו (1990)
* האגה גיינגוב, ראש ממשלת נמיביה (נשיא נמיביה בהווה) (1991, 2002, 2019)
* סם נוג'ומה, נשיא נמיביה (1996)
* היפיקפוניה פוהאמבה, נשיא נמיביה (2007, 2008, 2013)

## חינוך
לאוניברסיטה של נמיביה יש קשר רציף עם האוניברסיטה של טוקיו למדע ימי וטכנולוגיה ואוניברסיטת קוגקוין.

## נציגויות דיפלומטיות
ממוזער|260px|שגרירות נמיביה בטוקיו, יפן
* יפן מיוצגת בנמיביה בדרג השגרירות, באמצעות שגרירות רשמית בוינדהוק, בירת המדינה.
* נמיביה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

* יחסי יפן–נמיביה, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
פליפ דינרו

**כריסטופר סנט ויקטור** (באנגלית: **Christopher Saint Victor**), ידוע בשם הבמה **פליפ דינרו** (**Flipp Dinero**), הוא ראפר, זמר ופזמונאי אמריקאי.

## ביוגרפיה
דינרו נולד בשכונת קנרייס שבברוקלין, ניו יורק. גדל בבית נוצרי ולמד בבית ספר פרטי בניו יורק.

בשנת 2017 הוציא את מיני-אלבום הבכורה שלו, *The Guala Way*.

במרץ 2018 הוציא את המיקסטייפ *Guala See Guala*.

בספטמבר 2018 הוציא את הסינגל המוביל מתוך אלבום הבכורה שלו, "Leave Me Alone", שהפך ללהיט, תוך שהגיע למקום ה-20 במצעד הבילבורד הוט 100 ואף קיבל את תואר הפלטינה המשולש מאיגוד תעשיית ההקלטות האמריקאי.

בנובמבר 2019 הוציא את אלבום הבכורה שלו, *Love for Guala*.

ביולי 2020 התארח בשירם של הצמד המוזיקלי הישראלי סטטיק ובן-אל תבורי, "Milli".

## דיסקוגרפיה
### אלבומי אולפן
* 2019: *Love for Guala*

### מיקסטייפים
* 2018: *Guala See Guala*

### מיני-אלבומים
* 2017: *The Guala Way*

## קישורים חיצוניים

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני אפיק רקורדס
קטגוריה:אמריקאים שנולדו ב-1995
אוניברסיטת גטבורג

**אוניברסיטת גטבורג** (בשוודית: **Göteborgs universitet**) היא אוניברסיטה ציבורית הממוקמת בגטבורג, שוודיה אשר הוקמה בשנת 1891. עם 53,624 סטודנטים ו-6,707 אנשי צוות, היא אחת האוניברסיטאות הגדולות במדינות הנורדיות. האוניברסיטה נחשבת לעירונית מאוד, מכיוון שמרבית מבנייניה נמצאים בלב העיר.

אוניברסיטת גטבורג חברה ברשת האוניברסיטאות אורורה.

הילרי קלינטון וויגדיס פינבוגדוטיר זכו מן האוניברסיטה בדוקטור לשם כבוד.

## היסטוריה
אוניברסיטת גטבורג נוסדה כשני מוסדות אקדמיים שונים שאוחדו בשנת 1907 והיא האוניברסיטה השלישית בוותיקותה במדינה. בשנת 1971 הפך בית הספר המקומי לכלכלה ולמשפט מסחרי לחלק מן האוניברסיטה. בשנת 1772 סופח לאוניברסיטה גם בית חולים אזורי (שהוקם עוד ב-1772), שמהווה כיום אחד מבתי החולים הגדולים ביותר בשוודיה.

בשנים 2006–2017 פאם פרידמן הייתה רקטורית האוניברסיטה. בתקופה זו נפתחה גם פקולטה לחינוך ולהכשרת מורים.

## מבנה
הנהלת האוניברסיטה מצויה בידי המועצה המורכבת מ-15 נציגים כאשר 7 ממונים על ידי ממשלת שוודיה, וכן נציגי סטודנטים וחברי סגל.

נכון לשנת 2024 באוניברסיטה פועלות כשמונה פקולטות עם כ-38 מחלקות, מה שהופך אותה לאחד המוסדות האקדמיים המגוונים ביותר באזור. פקולטות האוניברסיטה הן:
* הפקולטה לאמנות - כוללת לימודי קולנוע, עיצוב ומוזיקה
* הפקולטה לחינוך - אחראית גם על הכשרת מורים
* הפקולטה למדעי הרוח - בה נלמדים לימודי תרבות, היסטוריה, ספרות, היסטוריה של רעיונות, דת, שפות מודרניות, פילוסופיה, בלשנות, תורת המדע והשפה וספרות שוודית
* הפקולטה למדעי המחשב - הנדסה ומדעי המידע
* הפקולטה למדעי הכבע - כוללת לימודי בוטניקה, ביולוגיה תאית ומולקולרית, פיזיקה, מדעי כדור הארץ, כימיה, שימור, אקולוגיה ימית, מתמטיקה, מדעי הסביבה וזואולוגיה
* הפקולטה לרפואה
* הפקולטה למדעי החברה - כוללת לימודי מינהל ציבורי, עיתונאות, פסיכולוגיה, אנתרופולוגיה חברתית, עבודה סוציאלית, סוציולוגיה, מדע המדינה ולימודי אירופה
* בית הספר למנהל עסקים, כלכלה ומשפטים

## דירוגים בין-לאומיים
* דירוג שאנגחאי - מקום 101–150 (2023)
* דירוג Times Higher Education - מקום 201–250 (2024)
* דירוג QS לאוניברסיטאות - מקום 187 (2024)

## קישורים חיצוניים

* 

## הערות שוליים

*
גטבורג
קטגוריה:גטבורג: חינוך
יחסי נמיביה–רוסיה

**יחסי נמיביה–רוסיה** הם היחסים הדו-צדדיים בין נמיביה לרוסיה. נמיביה מחזיקה ברוסיה שגרירות במוסקבה ורוסיה מחזיקה בנמיביה שגרירות בוינדהוק.

## יחסי רוסיה – SWAPO
ברית המועצות העניקה כמויות סיוע משמעותיות לצבא השחרור העממי של נמיביה (PLAN) במהלך מלחמת העצמאות של נמיביה. מנהיגים רבים של תנועת SWAPO בנמיביה קיבלו הכשרה גרילה בברית המועצות. עם סיום שלטון האפרטהייד הלא-פופולרי של דרום אפריקה בנמיביה בשנת 1990, ברית המועצות ויורשתה, רוסיה, כוננו יחסים דיפלומטיים עם המדינה.

## יחסים שלאחר העצמאות
היחסים בין נמיביה לרוסיה נחשבו בשנת 2006 ל"מצוינים" על ידי שר החינוך הנמיבי, נאנגולו מומבה, בעוד שרוסיה הביעה רצון ליחסים חזקים עוד יותר, במיוחד בתחום הכלכלי. כמו כן, בשנת 2006 נפתחה רשמית הוועדה הממשלתית לנמיביה–רוסיה בנושא סחר ושיתוף פעולה כלכלי במהלך ביקורו של שר משאבי הטבע הרוסי יורי טרוטנייב בווינדהוק. במהלך ביקור זה אמר השר כי רוסיה מעוניינת להשקיע בנפט, חשמל הידרו-אלקטרי ותיירות. בשנת 2007 קיים ראש ממשלת רוסיה מיכאיל פרדקוב דיונים עם ראש ממשלת נמיביה, נחס אנגולה, והנשיא היפיקפוניה פוהאמבה, באשר לאפשרות לפתח את מרבצי האורניום המשמעותיים של נמיביה במטרה ליצור תחנת כוח גרעינית במדינה. בשנת 2008 חזר טרוטנב לנמיביה, הפעם לסווקופמונד, כדי להתכנס בוועדה הבין-ממשלתית השלישית. בכיר במשרד החוץ מרקו האוסיקו וסגנו למפי לוקאס ייצגו את נמיביה בדיונים עם טרוטנייב.
[ממוזער|נשיא נמיביה, [היפיקפוניה פוהאמבה, מברך את נשיא רוסיה דמיטרי מדבדב בווינדהוק ב־25 ביוני 2009.]]
ביוני 2009 הפך דמיטרי מדבדב לראש המדינה הרוסי הראשון שביקר בנמיביה. למדבדב התלוו אנשי עסקים רוסים במטרה לחתום על עסקאות ביהלומים ואנרגיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גימנסיית שוטן

**הגימנסיה הציבורית שוטן של הבנדיקטינים בווינה** (בגרמנית: **Öffentliches Schottengymnasium der Benediktiner in Wien**) היא גימנסיה פרטית רומית-קתולית בעלת מעמד ציבורי, הפועלת ברובע הראשון של וינה. בית הספר שייך למנזר הבנדיקטיני "הסקוטי" שוטנשטיפט המוקדש למרים, אם ישו ("גברתנו היקרה של הסקוטים").
השמות "שוטן" או "סקוטי" מתייחס לאירלנד, שכונתה בלטינית עד לימי הביניים "סקוטלנד הגדולה" (Scotia Major) ושממנה הגיעו הנזירים הראשונים המייסדים של המנזר. הגימנסיה הוקמה בצו קיסר אוסטריה בשנת 1807 והיא נחשבת לאחד מבתי הספר היוקרתיים של אוסטריה. עם בוגרי בית הספר נמנים שלושה חתני פרס נובל, וכן מדענים, אמנים ופוליטיקאים חשובים רבים.
עד שנת 2004 הייתה הגימנסיה בית הספר האחרון לבנים בבירת אוסטריה.

### דת והשתייכות דתית
אף על פי שגימנסיית שוטן היא בית ספר פרטי קתולי, היא פתחה בשלב מוקדם את שעריה גם בפני תלמידים נוצרים שהשתייכו לכנסיות אחרות (לראשונה בשנת 1810) וגם בפני בני דתות אחרות. בשנת 1817 התקבל בה התלמיד היהודי הראשון. בשנת 1878 למדו בגימנסיה 70 תלמידים יהודים. בתקופת השלטון האוסטרופשיסטי של "המדינה הפדרלית של אוסטריה" (1934–1938) הועצם האופי הנוצרי קתולי של החינוך בבית הספר. תחת השלטון הדמוקרטי, בסוף המאה ה-20 ותחילת המאה ה-21, קיבל שוב בית הספר תלמידים בני אמונות ודתות שונות מתוך גישה קתולית פתוחה.
למידת מקצוע הדת היא חובה לכל התלמידים ומתאפשרת בהתאם לשייכותם הדתית. אם יש מספר מספיק גדול של תלמידים בני אמונה לא קתולית, כמו במקרה התלמידים הלותרנים, מוענקים שיעורי הדת עבורם בתוך הגימנסיה. במקרים אחרים, כמו במקרה התלמידים המוסלמים, שיעורי הדת מתקבלים בבתי ספר אחרים.

## בוגרים מפורסמים
### פוליטיקאים
*הנס אדם השני, נסיך ליכטנשטיין
*ויקטור אדלר
*לאיוש בתיאני
*
*
*מקס לוונטל-כלומצקי
*אנגלברט פרנרסטורפר
*פרנץ הראשון, נסיך ליכטנשטיין
*פרנץ יוזף השני, נסיך ליכטנשטיין
*קרל הראשון, קיסר אוסטרו-הונגריה
*וולפגנג שיסל

### אמנים, סופרים, מוזיקאים
*
*מקסימיליאן ליבנוויין
*ניקולאוס לנאו
*יוהאן נסטרוי
*
*מוריץ פון שווינד
*יוהאן שטראוס (הבן)
*יוזף שטראוס
*
*
*

### מדענים
*אויגן פון בהם-באוורק
*פרידריך פון ויזר
*יוליוס וגנר-יאורג
*קונראד לורנץ
*
*קלמנס פון פירקה
*קרל פון פריש
*
*

### אנשי עסקים
*יוליוס מיינל
*
*פריץ מולדן
*אלברט פיגדור

## קישורים חיצוניים
* 


* Katholische Schulen Österreichs. (PDF; 563 kB) Bundesland Wien. In: ordensgemeinschaften.at. 24. Februar 2020, S. 1, abgerufen am 19. September 2020.


קטגוריה:וינה: חינוך
קטגוריה:ארגונים נוצריים
קטגוריה:אינרה שטאדט
קטגוריה:גימנסיות
יחסי הממלכה המאוחדת – נמיביה

ממוזער|הנציבות העליונה של נמיביה בלונדון
**יחסי הממלכה המאוחדת–נמיביה** הם היחסים הדו-צדדיים בין נמיביה לבריטניה.

## סקירה כללית
היחסים נחשבים לטובים והמועצה הבריטית פועלת בנמיביה. בשנת 2013 הפך סטיב קטג'יאנג'ו לנציב העליון של נמיביה בלונדון. המשלחת מוסמכת אף לקפריסין, יוון, אירלנד ומלטה וכן ארגונים רב-צדדיים שממוקמים בלונדון. מאז ינואר 2018, Kate Airey הייתה הנציבה העליונה של הממלכה המאוחדת לנמיביה.

## יחסים כלכליים
קבוצת , חברת כרייה שממוקמת בבריטניה ובאוסטרליה, מחזיקה 69% ממכרה האורניום Rössing בנמיביה. ב-2008 ייבאה בריטניה סחורות בשווי של יותר מ-700 מיליון דולר מנמיביה, מה שהפך אותה ליבואנית הסחורה השנייה בגודלה אחרי דרום אפריקה השכנה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אביגדור ורשה

**אביגדור ורשה** (11 ביוני 1929–18 בנובמבר 2017) היה ראש המועצה השני של קריית אונו בשנים 1969–1978 ובשנים 1983–1989.

## ביוגרפיה
אביגדור ורשה נולד ב-11 ביוני 1929 בעיירה אנטופול, בפלך פינסק שבפולין ועלה ארצה יחד עם משפחתו כשהיה בן עשר. משפחתו השתקעה בשכונת שבזי בתל אביב-יפו והתגוררה בדירת חדר אחד. בגיל 12 החל לעבוד כנער שליח כדי לתמוך כלכלית במשפחתו, ועבר ללמוד לימודי ערב. השלים את לימודי בית הספר העממי והתיכון בלימוד עצמי. כנער היה חניך בתנועת בית"ר ובשלב מאוחר יותר נטל חלק בפעילות האצ"ל.

בשנת 1948 התגייס לצה"ל ושירת בחטיבת אלכסנדרוני. בשנת 1954 סיים את לימודי המשפטים באוניברסיטת תל אביב והוסמך לעריכת דין, והחל לעבוד כעורך דין עצמאי. בשנת 1959 נשלח מטעם ארגון "בני ברית" לעבוד במחלקה הישראלית במרכז העולמי של הארגון בוושינגטון די.סי, שם הוא הכיר את רעייתו אביבה (לבית קייב) והם נישאו בניו-יורק ב-1962. כשחזרו בשנת 1963 השתקעו בקריית אונו והוא פתח משרד עצמאי לעריכת דין בתל אביב-יפו.

בשנת 1990 נבחר לנשיא ארגון "בני ברית" בישראל, ובשנת 1992 נבחר לתקופת כהונה נוספת. במסגרת תפקידו זה היה מיוזמי פרויקט ההנצחה "לכל איש יש שם". בשנת 1994 נבחר לסגן נשיא עולמי של ארגון "בני ברית". היה חבר הנשיאות של הוועד הפועל הציוני, חבר דירקטוריון בקרן הקיימת לישראל, במרכז מורשת בגין, במוסד "יד ושם" ובתיאטרון האידי, ונמנה עם מקימי "נאות קדומים".

בשנת 1996 נפטרה רעייתו אביבה.

נפטר ביום שבת, 18 בנובמבר 2017 והוא בן 88.

## קריירה פוליטית
בשנת 1969 נבחר מטעם הרשימה העצמאית "הקריה שלנו" לראשות מועצת קריית אונו. רשימתו קיבלה 4 מנדטים, כמו רשימת המערך של ראש המועצה המכהן, יעקב כהן. ורשה הרכיב קואליציה עם נציג גח"ל ועם נציג הרשימה העצמאית "נאמני קריית אונו". בשנת 1974 נבחר לכהונה שנייה והפעם רשימתו הגדילה את כוחה וזכתה ל-7 מנדטים. לקואליציה שלו צירף את הנציג הבודד של המפד"ל ובמשך הזמן ניסה גם לצרף אליו את כל סיעות המועצה ולייצר קואליציה מקיר אל קיר, אך המשא ומתן התפוצץ ולא עלה הדבר בידיו. בשנת 1978 לא התמודד לראשות המועצה והתמודד למועצה ברשימת "הקריה שלנו" תחת יהושע באום. הוא הוצב במקום השני וכיהן כחבר מועצה לאחר שהליכוד בראשות אשר דר הרכיב קואליציה ללא רשימתו. הוא חזר לעבוד כעו"ד במקביל לכהונתו כחבר מועצה. באותה תקופה ייסד את המרכז העולמי של ארגון "בני ברית" בירושלים וכיהן כמנהלו. בשנת 1983 התמודד שוב מטעם רשימה עצמאית שאיחדה את רשימתו עם רשימה עצמאית נוספת בשם "שגשוג ופיתוח". הוא זכה ב־56.5% מקולות הבוחרים ורשימתו זכתה ב-5 מנדטים. בכהונה הזאת גדלה אוכלוסיית היישוב וורשה פעל לפיתוח מערכות התרבות, החינוך ועוד. בסוף כהונה זאת הודיע שלא יתמודד יותר על ראשות המועצה.

## הנצחה
עוד בחייו בית הספר היסודי "הירדן" שינה את שמו ל"אביגדור ורשה", כהוקרה על פועלו בתחום החינוך בעיר.

## קישורים חיצוניים

* אודותיו באתר בי"ס "אביגדור ורשה".

## הערות שוליים

קטגוריה:ראשי מועצת קריית אונו
קטגוריה:עולים במלחמת העולם השנייה
קטגוריה:ישראלים ילידי פולין
קטגוריה:בוגרי בית"ר
קטגוריה:בוגרי אוניברסיטת תל אביב: משפטים
קטגוריה:עורכי דין ישראלים
קטגוריה:ישראלים במלחמת העצמאות
קטגוריה:ישראלים שנולדו ב-1929
קטגוריה:ישראלים שנפטרו ב-2017
מאיר איזקסון

הרב **מאיר איזקסון** (ביידיש: **אייזיקזאהן**; 27 באפריל 1910, י"ח בניסן ה'תר"ע – 31 באוגוסט 2000, ל' באב ה'תש"ס) היה האדמו"ר השני מרומאן, רב ופוסק.

## ביוגרפיה
נולד לרבי שלמה איזקסון מרומאן, בן רבי יצחק לייפר מהרץ, ולסימא רייזל בת רבי מאיר מקרעטשניף, ונקרא 'מאיר' על שם סבו.

לפני נישואיו למד בישיבתו של רבי מנחם מנדל מווישווא.

נשא לאישה את גיטל, בתו של דודו רבי איתמר רוזנבוים מנדבורנה. לאחר נישואיו נסמך לרבנות על ידי רבי משולם ראטה משאץ בעל שו"ת קול מבשר, בגיל 25 נתקבל לרבנות פוקשאן שם שימש כרב במשך 13 שנה, לאחר השואה כיהן תקופה קצרה כרבה של רייכנברג עד פטירת אביו בי"ב באב תש"ז אז נקרא למלא את מקומו ברומאן. כיהן כרב הכוחות המזוינים של רומניה ונודע בקשריו הטובים עם הממשל ובפרט עם המלך קרול.

בשנת ה'תש"ט עבר לארצות הברית, שם התגורר תחילה לזמן קצר בקראון הייטס ולאחר מכן עבר לפילדלפיה, פנסיליבניה שם הקים את בית מדרשו.

בשנת ה'תשל"ה עבר לסטטן איילנד שם פתח בית מדרש בו כיהן עד לפטירתו בל' באב ה'תש"ס. נקבר בהר הזיתים בירושלים בחלקת אדמו"רי נדבורנא.

## צאצאיו
*אלטע חנה אסתר, אשת רבי יצחק אייזיק רוזנבוים מקליוולנד.
*חיים שלום, האדמו"ר מנדבורנה פילדלפיה.
*שלמה, האדמו"ר מפסאיק.
*מרדכי יששכר בער, ממלא מקום אביו ומכהן כאדמו"ר מרומאן.

## חיבוריו
רבי מאיר שימש פוסק ונשלחו אליו שאלות רבות שמהם נדפסו לבסוף שלשת כרכי שו"ת מבשר טוב (ברוקלין תשל"ה, ברוקלין תשמ"ו, ישראל תשע"ה), כמו כן, נדפס מכתביו גם ספר מבשר ואומר (ישראל תשע"ה). בנוסף, מפעם לפעם פרסם הרב איזקסון מאמרים תורניים בכתב העת המאור.

## לקריאה נוספת
* מאיר איזקסון, **מבשר טוב** חלק א, ברוקלין, תשל"ה, בהקדמתו.
* מאיר איזקסון, **מבשר טוב** חלק א (מהדורה שנייה), ישראל, תשע"ה, הקדמת חתנו למהדורה החדשה.

## קישורים חיצוניים
*
*
* 
* 

## הערות שוליים

קטגוריה:מהגרים מרומניה לארצות הברית
מאיר איזקסון
קטגוריה:אדמו"רים אמריקאים
קטגוריה:מחברי ספרי שו"ת אמריקאים
מאיר
קטגוריה:יהודים הקבורים בהר הזיתים: חלקות החסידים
קטגוריה:בוגרי ישיבות ויז'ניץ
קטגוריה:אמריקאים שנולדו ב-1910
קטגוריה:אמריקאים שנפטרו ב-2000
מאזדה-גו

**מאזדה-גו** (באנגלית: **Mazda-Go**) היה אופנוע מטען תלת-גלגלי מתוצרת יצרנית הרכב היפנית **טויו קוגיו קומפני** (משנת 1934 **[[מאזדה]]**) אשר יוצר בין השנים 1931–1939 ו-1945–1950.

## "מאזדה-גו"

* בין התאריכים 3 באוקטובר 1931 – אוגוסט 1936 שווקו דגמי "מאזדה-גו" ביפן באמצעות התאגיד מיצובישי מוטורס. עד דצמבר 1937 שיווק "מיצובישי מוטורס" את דגמי "מאזדה-גו" לייצוא. בנוסף למילה מאזדה הודפס הסמל המסחרי של "מיצובישי" על מכל הדלק של הדגם.
* בתקופת מלחמת העולם השנייה בהוראת השלטונות היצרן הפסיק לחלוטין את ייצור כלי הרכב התלת גלגלי ועסק בייצור תחמושת. לאחר המלחמה המשיכה החברה לחזור לייצור כדי לענות על צורכי שוק השיקום המקומי, שיפרה מחדש את מודל "GA" והשיקה את דגם ה-"GB" בדצמבר 1949.
* מנוע 1 צילינדרים, מנוע קירור אוויר.
* סוג הנעה: הנעה אחורית.
* דגמי "מאזדה-גו" יוצאו לרפובליקה הסינית, מנצ'וריה וברזיל. דגם "מאזדה-גו" נטל חלק במלחמת האזרחים בספרד כרכב הובלה. בתא המטען הוסעו 4 נוסעים (ראו תמונה).

## דגמים
* "DA" – הושק באוקטובר 1931, בדגם הורכב מנוע 1 צילינדרים 482 סמ"ק שהפיק 9.4 כ"ס. כושר העמסה של תא המטען האחורי היה 200 ק"ג.
* "DB" – הושק בשנת 1932.
* "DC" – הושק בשנת 1934, בדגם הורכב מנוע 1 צילינדרים 485 סמ"ק שהפיק 9.4 כ"ס. כושר העמסה של תא המטען האחורי היה 400 ק"ג.
* "KA" – הושק באוקטובר 1934, בדגם הורכב מנוע 1 צילינדרים 654 סמ"ק.
* "TCS" – הושק בשנת 1935, בדגם הורכב מנוע 1 צילינדרים 654 סמ"ק. בשנת 1935 יוצרו 424 יחידות מהדגם.
* "KC" – הושק בשנת 1935, במהלך מחזור הייצור שלו בן שנתיים ושמונה חודשים, יוצרו 5,595 יחידות.
* "GA" – הושק באפריל 1938 כדי להחליף את הסדרה הישנה מסוג K. בדגם הורכב מנוע 1 צילינדרים 669 סמ"ק. מערכת ההולכה התפתחה גם משלושה הילוכים לארבעה הילוכים, ויכולת המטען המרבית היא 500 ק"ג.
* "GB" – הושק בדצמבר 1949. בדגם הורכב מנוע 1 צילינדרים 701 סמ"ק העשוי מסגסוגת אלומיניום גבוהה. מערכת תיבת ההילוכים יוצרה על ידי יציקות בלחץ נמוך ושולבה במנוע. למרות שנפח המטען המקסימלי נותר ללא שינוי על 500 ק"ג, גודל הגוף השתנה והחלל המקושת על ידי הצמיגים השתנה אף הוא כדי להקל על העמסת המטען.

## גלריה

קובץ:Mazda-Go Type-KC36.jpg | "מאזדה-גו" דגם "KC36"
קובץ:Mazda-Go Type-GB.jpg | "מאזדה-גו" דגם "GB"
קובץ:Mazda-Go Type-GA.jpg | "מאזדה-גו" דגם "GA"
קובץ: Mazda-Go Type-DC.jpg| "מאזדה-גו" דגם "DC"
קובץ:Mazda-Go Type-DA.jpg | "מאזדה-גו" דגם "DA"
קובץ:Mazda-Go in the Spanish Civil War.jpg | "מאזדה-גו" במלחמת האזרחים בספרד
קובץ:Mazda-Go Kagoshima-Tokyo caravan advertising campaign in 1936.jpg | "מאזדה-גו" בקמפיין הפרסום של קרוואן קגושימה-טוקיו שנת 1936



קובץ:Mazda Type DC.JPG | "מאזדה-גו" דגם "DC"
קובץ:Mazda auto tricycle.jpg | "מאזדה-גו" דגם "TCS", שנת 1935


## ראו גם
* מאזדה
* תלת אופן

## קישורים חיצוניים

## הערות שוליים

קטגוריה:אופנועים
קטגוריה:קטנועי ואופנועי תלת-אופן
קטגוריה:כלי רכב שהושקו ב-1931
קטגוריה:כלי רכב יפניים
גו
ארגון מעסיקים

**ארגון מעסיקים** או **ארגון מעבידים** הוא ארגון המאגד מעסיקים לשם קידום נושאים משותפים למעסיקים אלה, ובפרט משא ומתן קיבוצי עם ארגוני עובדים וקידום רגולציה בתחום יחסי העבודה. פעמים רבות הארגון עוסק גם בנושאים שאינם קשורים ליחסי העבודה. דוגמה לכך היא התאחדות התעשיינים בישראל, העוסקת בקשת רחבה של נושאים בענף התעשייה, ובהם גם פעילות כארגון מעסיקים.

במדינות שונות, ובהן ישראל, מוסדר מעמדם של ארגוני המעסיקים בחקיקה, המקנה להם סמכויות מיוחדות מול הרגולטור ובתחום יחסי העבודה. במדינות אחרות, ובהן ארצות הברית, אין הסדרה מיוחדת לפעילותם של ארגוני מעסיקים, והם פועלים על פי הדין הכללי.

## בישראל
בישראל פועלים ארגוני מעבידים אחדים לפי הענף המקצועי שבו פעילים מעבידים אלה. התאחדות התעשיינים בישראל היא ארגון המעבידים הראשון שנוסד בארץ ישראל, בשנת 1921. לשכת המסחר נוסדה אף היא בשנת 1921, ובשנת 1922 נוסדה התאחדות האיכרים והחקלאים בישראל. מרכז השלטון המקומי הוא ארגון מעבידים של הרשויות המקומיות.

לשם טיפול בנושאים חוצי ענפים מתאגדים ארגוני מעסיקים לארגון-גג המייצג ארגוני מעסיקים רבים. ארגוני מעבידים במגזר הפרטי היו מאוגדים במשך שנים רבות בלשכת התיאום של הארגונים הכלכליים. במרץ 2020 פרשו מארגון-גג זה ארגוני מעבידים אחדים, ובראשם התאחדות התעשיינים, והקימו ארגון-גג נפרד בשם נשיאות המעסיקים והעסקים בישראל. לשכת התיאום של הארגונים הכלכליים קרויה כיום נשיאות המגזר העסקי בישראל.

אחדים מדיני העבודה, כגון חוק הסכמים קיבוציים, מקנים סמכויות לארגוני מעבידים. בפסקי דין המתייחסים לחוקים אלה נקבעו מאפיינים של ארגון מעבידים, ובהם:
* הארגון הוא ארגון קבע, או לפחות ארגון שהוקם לפרק זמן ממושך.
* לארגון יש תקנון המסדיר את פעולתו, ובפרט מסמיך את הארגון לדון בהסכמי עבודה ובתנאי עבודה של עובדי המעבידים החברים בארגון.

הסכם קיבוצי כללי הוא הסכם קיבוצי הנחתם בין ארגון עובדים יציג לבין ארגון מעבידים. להסכם קיבוצי כזה רשאי שר העבודה, הרווחה והשירותים החברתיים להוציא צו הרחבה, שבעבותיו יחויבו כל המעסיקים שעליהם חל צו הרחבה זה בתשלום דמי טיפול ארגוני-מקצועי לארגון המעסיקים החתום על ההסכם שהורחב.

## לקריאה נוספת
* מנחם גולדברג, "מאפייני ארגון מעסיקים במשפט העבודה", **[[הפרקליט]]** מ/ג, עמ' 111–171.

## קישורים חיצוניים

* גלעד נוה, הסדרת מעמדם המשפטי של ארגוני מעסיקים - סקירה משווה, באתר הכנסת, 13 ביולי 2014
* 

* Martin Behrens, Franz Traxler, Employers' organisations in Europe, Eurofound, 4 April 2004


## הערות שוליים

*
קטגוריה:יחסי עבודה
קטגוריה:ארגונים
קרל הוהמן

**קרל הוהמן** (בגרמנית: **Karl Hohmann**; 18 ביוני 1908 – 31 במרץ 1974) היה כדורגלן ומאמן גרמני, ששיחק בעמדת הקשר אחורי.

## ביוגרפיה
הוהמן נולד ב-18 ביוני 1908 בדיסלדורף שבגרמניה. בגיל שמונה החל לשחק כדורגל בקבוצה בנראת שם גם שיחק כשהתחיל את הקריירה המקצוענית ב-1930. בעונתו הראשונה זכה עימה באליפות מחוז נורדריין-וסטפאליה. בעונת 1932/33 סיימו במקום הראשון בבית א' באליפות המחוז אך הפסידו לפורטונה דיסלדורף בגמר לאחר שהם סיימו במקום הראשון בבית ב'. באותה עונה זכה עימה בגביע מערב גרמניה לאחר ניצחון 1–3 על אסן. בשנים 1937–1939 שיחק בפירמסנס וירד איתה לליגה המחוזית בעונתו השנייה בה. כמאמן אימן את רוט-וייס אסן וזכה עימה בגביע הגרמני ב-1953 עם הלמוט ראן שהיה שחקן תחתיו.

במדי נבחרת גרמניה ערך הוהמן את הופעת הבכורה שלו ב-7 בספטמבר 1930 בהפסד 6–3 לדנמרק כשהוא כובש את השער השלישי עבור נבחרתו. במונדיאל 1934 כבש צמד שערים במשחק נגד שוודיה ברבע הגמר שהעלה את הגרמנים לחצי הגמר, אך באותו משחק גם נפצע עקב היתקלות עם השוער השוודי, אנדרס רידברג, דבר שהוביל לאי השתתפותו במשחק חצי הגמר אותו גרמניה הפסידה לצ'כוסלובקיה. הוהמן גם שיחק באולימפיאדה של 1936 וערך את משחקו האחרון ב-25 ביוני 1937 בניצחון על לטביה 1–3 כשהוא כובש את השער הראשון עבורה. בסך הכל ערך 26 הופעות בהם כבש 20 שערים במשך שבע שנים.

## תארים
### כשחקן
;בנראת
*גביע מערב גרמניה (2): 1932, 1933
;נבחרת גרמניה
*מקום שלישי בגביע העולם: 1934

### כמאמן
;רוט-וייס אסן
*הגביע הגרמני: 1953

## קישורים חיצוניים

קטגוריה:כדורגלנים גרמנים
קטגוריה:כדורגלני מונדיאל 1934
קטגוריה:גרמנים שנולדו ב-1908
קטגוריה:גרמנים שנפטרו ב-1974
קריסטל בול

**קריסטל בול** (באנגלית: **Krystal Ball**; נולדה ב-24 בנובמבר 1981) היא עיתונאית ופוליטיקאית אמריקאית. הנחתה את תוכנית החדשות והדעות היומית Rising של ערוץ The Hill ביחד עם סאאגר אנג'טי.

## ביוגרפיה
קריסטל בול נולדה לאב פיזיקאי, מומחה לגבישים ("קריסטל" באנגלית) ואם מורה. היא גדלה בווירג'יניה וסיימה אוניברסיטת וירג'יניה עם תואר בכלכלה.

לאחר סיום האוניברסיטה היא עבדה בראיית חשבון. בשנת 2010 היא הייתה מועמדת לקונגרס של ארצות הברית מווירג'יניה. היא קיבלה רק כ-35% מהקולות ולא נבחרה לתפקיד. במהלך מערכת הבחירות היא הייתה במרכזה של מהומה תקשורתית שהייתה קשורה לצילומים הפרטיים לה שדלפו לאינטרנט.

לאחר הפסד בבחירות, קריסטל בול המשיכה להיות פעילה במפלגה הדמוקרטית, אך גם נכנסה לתחום התקשורת. בשנת 2012 היא החלה לנחות תוכנית ב-MSNBC. בשנת 2017 היא פרסמה את ספרה הראשון Reversing the Apocalypse: Hijacking the Democratic Party to Save the World.

בשנת 2018 היא החלה להנחות את התוכנית Rising באתר החדשות The Hill לצד סאאגר אנג'טי. בפברואר 2020 הם פרסמו את הספר המשותף The Populist's Guide to 2020: A New Right and New Left Are Rising והגיע מיד לרשימת עשרת רבי המכר המובילים בתחום הפוליטי באמזון. במאי 2021 עזבה את התכנית יחד עם סאאגר, והם החלו במקומה לשדר תוכנית עצמאית בשם Breaking Points with Krystal and Saagar כפודקאסט ודרך אתר יוטיוב.

החל משנת 2021, היא מנחה לצד בן זוגה קייל קולינסקי את הפודקאסט Krystal Kyle & Friends.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנחות טלוויזיה אמריקאיות
קטגוריה:סגל MSNBC
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
מוטורקאר טנדר

**מוטורקאר טנדר** (באנגלית: **MotorCar (trucks)**) הוא טנדר בתצורת תלת אופן אשר יוצר על יד יצרנית הרכב היוונית **MotorCar** בין השנים 1967–1971.

## "מוטורקאר"
דגם ה"מוטורקאר (טנדר)" היה מהדגמים הקטנים בקטגוריה שלו, אם כי "מקצועית" בלט באיכות העיצוב והבנייה שלו.

הדגמים השתמשו בשלדה שפותחה על ידי "MotorCar" בשתי גרסאות באמצעות מנועי פולקסווגן ופורד גרמניים, בהתאמה.

על פי הסיווג שלהם, שני הדגמים יכלו לשאת באופן חוקי רק 350 ק"ג, אם כי בפועל הם העמיסו עד 2 טון על ידי המשתמשים שלהם.

בקבינה (תא הנהג) היו 2 מושבים.
### גרסאות
* דגם עם מנוע פורד גרמניה 
* דגם עם מנוע פולקסווגן תוצרת גרמניה

## ראו גם
* תלת-אופן

## קישורים חיצוניים
* G.N. Georgano (Ed.), 'The Complete Encyclopedia of Commercial Vehicles', Krause Publication, Iola, Wisconsin  (1979).

## הערות שוליים

קטגוריה:טנדרים
קטגוריה:דגמי מכוניות שהושקו ב-1967
קטגוריה:מכוניות תלת אופן
קטגוריה:כלי רכב המיוצרים ביוון
ג'ון אנסטר פיצג'רלד

**ג'ון אנסטר פיצג'רלד** (באנגלית: **John Anster Fitzgerald**; ) היה צייר פיות בתקופה הוויקטוריאנית. רבים מציורי הפיות שלו חשוכים ומכילים דימויים של שדים, והתייחסויות לשימוש בסמים. יצירתו הושוותה לציורים הסוריאליסטיים של הירונימוס בוש ופיטר ברויגל.

## ביוגרפיה וקריירה
שנת לידתו בלמבת בדרום לונדון לא ברורה. הוא היה ממוצא אירי, בנו של המשורר ויליאם תומאס פיצג'רלד.

בשנת 1849 נישא פיצג'רלד למרי אן באר (1830-1899). הם גידלו לפחות ארבעה בנים ושתי בנות.

כאמן, נראה כי פיצג'רלד לימד את עצמו. עבודתו הוצגה לראשונה באקדמיה המלכותית לאמנויות בלונדון בשנת 1845. הוא גם הציג בחברת האמנים הבריטיים ובחברה המלכותית לצבעי מים. בסוף שנות החמישים של המאה ה-19, הוא יצר סדרת פיות חג מולד למגזין " Illustrated London News ".

פיצג'רלד העניק ליצירותיו כותרות שלעיתים קרובות לא נתנו אינדיקציה ברורה לנושאים שצייר. סוחרי אמנות ואספנים כינו אותם בשמות משלהם לעיתים קרובות, מה שגרם לבלבול גדול ברישום האוסף האמנותי שלו. חלק מכותרותיו של פיצג'רלד, כמו "חלום הצינור" ו"החולם השבוי," מסבירים אולי "שפיצג'רלד היה בקיא בסוגי האופיום, שהיה הסם השכיח בתקופה הוויקטוריאנית."

פיצג'רלד יצר "תמונות מדהימות של פנטזיה טהורה עם פיות, שבבסיסן נושא ספרותי כלשהו." ציוריו משתמשים לרוב בצבעים מבריקים, בעיקר אדומים, וסגולים, כמו בציור "רובין השבוי". הוא ייצר סדרה גדולה של ציורים על נושא רובין קוק - בין השאר, מי הרג את קוק רובין? ו"פיות ישנות בקן ציפור."

לפיצג'רלד היו קשרים מוגבלים עם אמנים אחרים. הוא בילה בעיקר במועדון הלונדוני שלו, מועדון הסאבאג'.חברי עמיתים, שזכרו אותו לאחר מוותו, זכרו שהוא היה חקיין מיומן של השחקנים הגדולים של אותה תקופה - אדמונד קין, צ'ארלס קמבל, וויליאם צ'ארלס מקארדי.

העבודה הסופית שפיצג'רלד הציג באקדמיה המלכותית, בשנת 1902, הייתה תמונה של "אליס בארץ הפלאות". זייפני אמנות מהמאה העשרים פעלו ביצירת תמונות פיות מזויפות של פיצג'רלד. הזיופים התגלו כאשר בחינה שלהם חשף פיגמנטים מודרניים. הזיוף הובא לידיעת הציבור בעזרת תערוכת ציורי הפיות הוויקטוריאניים בשנת 1998 באקדמיה המלכותית לאמנויות.

בתו הצעירה, פלורנס הארייט פיצג'רלד (1857–1927), הייתה ציירת ופסלת. היא נישאה לאמן הנוף ולטר פולן בישופ (1856–1936) בשנת 1889.

## גלריה

File:Fitzgerald, The stuff that dreams are made of.jpg
File:Fitzgerald, Storm.jpg
File:John Anster Fitzgerald, Spirit of the Night.jpg
File:John Anster Fitzgerald (1819-1906) - The Fairy's Lake - T01083 - Tate.jpg
File:Fairies in a birds nest.jpg
File:Fitzgerald, Death of the fairy.jpg
Fitzgerald, The Fairy's Barque.jpg
File:The captive robin.jpg


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1819
קטגוריה:בריטים שנפטרו ב-1906
Believe (שיר של דימה בילאן)

**Believe** (בתרגום לעברית: **להאמין**) הוא סינגל, שהוקלט על ידי הזמר הרוסי, דימה בילאן. השיר ייצג את רוסיה באירוויזיון 2008 בבלגרד. השיר נכתב על ידי ג'ים בינז  ודימה בילאן.

## אירוויזיון 2008
השיר ייצג את רוסיה באירוויזיון 2008, סיים מקום שלישי בחצי הגמר וניצח בגמר.

## גרסאות
לשיר יש גם גרסה בשפה הרוסית שהייתה פופולרית באותה מידה במדינות רבות.

## קישורים חיצוניים

## הערות שוליים

קטגוריה:שירי 2008
קטגוריה:שירים שזכו באירוויזיון
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת EMI רקורדס
Spell My Name

***Spell My Name*** (בעברית: "**לחש את שמי**") הוא אלבום האולפן העשירי של הזמרת-יוצרת האמריקאית, טוני ברקסטון, ואלבום הסולו התשיעי שלה. האלבום יצא לאור ב-28 באוגוסט 2020 על ידי חברת התקליטים איילנד. מתוך האלבום יצאו שני סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי מיסי אליוט
קטגוריה:אלבומי חברת דאף ג'אם